ན་རབ་འབར་བྱང་ཆུབ་སེམས་ནི་རྣམ་ཕྱུང་ནས༑  ༑ རྒྱལ་བ་ཐམས་ཅད་ཀྱི་ནི་∶¡Ãདབུ་ནི་སྐེམས་པ་ལ(《¡¶ཞ》¡སྐབས་པ་ལྀ)།  ། དྲི་མེད་རིན་ཆེན་ཆར་གྱིས་∶¡Ãསྤྱི་བོར་(《¡¶ཞ》¡-སྤྱི་བོར་)དབང་བསྐུར་མཛོད།  ། ཅེས་གསུངས་སོ།  ། དེའི་དོན་ནི་ས་བཅུ་པ་དང་བཅུ་གཅིག་པའི་དེ་བཞིན་གཤེགས་པ་ཐམས་ཅད་མྱ་ངན་ལས་འདས་པའི་དབྱིངས་སུ་གཤེགས་པར་བཞེད་པ་དེའི་ཚེ་རྡོ་རྗེ་འཆང་ཆེན་པོས་ཀུན་རྫོབ་ཞུ་བའི་བདག་ཉིད་ཅན་གྱི་བྱང་ཆུབ་ཀྱི་སེམས་ཀྱིས་དབང་བསྐུར་བས་དམིགས་པ་མེད་པའི་སྙིང་རྗེ་ཆེན་པོ་དོན་དམ་པའི་བྱང་ཆུབ་ཀྱི་སེམས་འཕེལ་ནས་འབྲས་བུའི་དུས་ཀྱི་དབང་གསུམ་པ་དང་བཞི་པ་ཐོབ་པས་ས་བཅུ་གསུམ་པར་འགྱུར་ཏེ།  སླར་ཡང་སེམས་ཅན་གྱི་དོན་རྒྱུན་མི་འཆད་པ་∶¡Ãའབྱུང་བ་(《¡¶ཞ》¡གསུངས་པ་)ཡིན་ནོ།  ། དེ་བཞིན་དུ་བདག་གི་གསང་བའི་དབང་སྟེ་རྫས་གསང་བར་གྱུར་པའི་བྱང་ཆུབ་ཀྱི་སེམས་ཀྱི་ཆུ་རྒྱུན་གྱིས་དབང་བསྐུར་ཞེས་བྱ་བའི་དོན་ཏོ།  ། ཤེས་རབ་ཡེ་ཤེས་ལ་ལྷ་མོ་དགའ་སྦྱིན་ནི་དགའ་བ་བཞིའི་རིམ་པའོ༑  ༑ གནས་སྦྱིན་ནི་ལྷན་ཅིག་སྐྱེས་པའི་ཡེ་ཤེས་སོ།  ། སྣ་ཚོགས་གཟུགས་ཅན་མ་ནི་རི་དྭགས་ཅན་མ་ལ་སོགས་པའོ།  ། ཡིད་དུ་འོང་བ་ནི་ལུས་ངག་ཡིད་གསུམ་ལ་སྐྱོན་མེད་པའོ།  ཁྱེར་ཅིག་ལན་གཉིས་ནི་ངོ་མཚར་བས་བསྟེན་(《¡¶ཞ》¡《¡¶ལུ》¡ བསྣན་)པའོ།  ། སེམས་དཔའ་ཆེ་ཞེས་བྱ་བ་ནི་གསང་དབང་གི་ཡེ་ཤེས་རྟོགས་པའི་སློབ་མ་ལ་བོད་པ་ཡིན་ནོ།  ། དབང་བཞི་པ་ལ་ཡེ་ཤེས་འདི་ནི་སངས་རྒྱས་ཀྱི་ཡེ་ཤེས་དང་སེམས་ཀྱི་ཆོས་ཉིད་མཚོན་པར་བྱེད་པ་དབང་གསུམ་པའི་ལྷན་སྐྱེས་སོ། །  ཆེས་ཕྲ་བ་ནི་རྟོགས་པར་དཀའ་བའོ།  ། རྡོ་རྗེ་ནི་རྣམ་རྟོག་གིས་མི་ཕྱེད་པས་སོ།  །  དམིགས་པ་མེད་པའི་དཔེ་ནི་ནམ་མཁའ་སྟེ།  དཀྱིལ་ལམ་སྙིང་པོ་ནི་མཐའ་དང་བྲལ་བའོ།  ། རྡུལ་བྲལ་ནི་ཉོན་མོངས་པ་ཟད་པའོ།  ། མཐར་སྦྱིན་ནི་སྲིད་པ་ཟད་པ་སྟེ་རྡོ་རྗེ་འཆང་སྦྱིན་པའོ།  ། ཞི་བ་ནི་གདོད་མ་ནས་མ་སྐྱེས་པའོ།  ཁྱོད་རང་ཡང་ནི་དེ་ཡི་ཕ།  ། ཞེས་བྱ་བ་ནི་ཐ་སྙད་ཀྱིས་བརྗོད་པས་ཤེས་པར་མི་ནུས་པས་རང་གིས་རང་ལ་ཡེ་ཤེས་བསྐྱེད་ལ།  དཔེའི་ཡེ་ཤེས་ཀྱི་དོན་རྟོགས་པར་བྱ་སྟེ།  སངས་རྒྱས་ཀྱིས་མངོན་དུ་གྱིས་ཤིག་ཅེས་བྱ་བའི་དོན་ཡིན་ནོ།  ། རྡོ་རྗེ་དང་པདྨ་བྱིན་གྱིས་བརླབ་པའི་སྔགས་ནི་རྟོགས་པར་སླའོ།  ། སྤྱི་བོར་ཨོཾ་ནི་རང་གི་དཔྲལ་བར་ཨོཾ་དཀར་པོ་བསྒོམ་པ་དང་།  རྡོ་རྗེའི་སྤྱི་བོར་ཨོཾ་ལས་རིན་པོ་ཆེ་བསྒོམ་པ་བསྟན་ཏོ། །  སྙིང་གར་ཧཱུྃ་ནི་རང་གི་སྙིང་གར་ཧཱུྃ་བསྒོམ་པ་དང་།  གསང་བ་ཧཱུྃ་ལས་རྡོ་རྗེར་གྱུར་ཏེ་དེའི་བུ་གའི་དབུས་སུ་ཡང་ཧཱུྃ་བསྒོམ་པའོ།  ། ཟེའུ་འབྲུ་ལ་ཨཱཿནི་མགྲིན་པར་ཨཱཿདམར་པོ་དང་།  མཁའ་ཨཱཿལས་པདྨ་དམར་པོར་བསྒོམས་ལ།  དེའི་བུ་གར་ཡང་ཨཱཿདམར་པོ་བསྒོམ་པར་བྱའོ།  ། ལེའུ་བཅུ་གཉིས་པ་ཚིགས་སུ་བཅད་པ་བདུན་གྱི་རྣམ་པར་འགྲེལ་པ་བསྟན་ཟིན་ཏོ། །  ། ། དེ་ལྟར་ན་བརྟག་པ་ཕྱི་མ་ལ་ཚིགས་སུ་བཅད་པ་བཞི་བརྒྱ་དང་ཉི་ཤུ་རྩ་ལྔ་བཞུགས་ཏེ།  འདིའི་འོག་ཏུ་རྫས་སྦྱཽར་ལ་བརྟེན་པའི་ལས་མ་འོངས་པ་ལ་མཁོ་བའི་ཡན་ལག་ཏུ་མ་གྱུར་པ་ཞིག་མ་ཕྱུང་ལ།  དེའི་རྗེས་ལ་རྗེས་སུ་ཡི་རང་བའི་མདོ་དང་བཅས་པ་བཞག་སྟེ།  མདོར་ན་ཚིགས་སུ་བཅད་པ་ཉི་ཤུ་རྩ་བདུན་ལྷག་མ་བཞུགས་སོ་ཞེས་བླ་མ་བརྒྱུད་པ་རྣམས་གསུང་ངོ་།  ། གཞུང་བརྟག་པ་གཉིས་པོ་འདི་ལ་ཤློ་ཀ་བདུན་བརྒྱ་དང་ལྔ་བཅུ་བཞུགས་ལ།  གཞུང་ཡོངས་སུ་རྫོགས་ན་ནི་བདུན་བརྒྱ་དང་བདུན་ཅུ་རྩ་བདུན་ཡིན་ནོ་ཞེས་གསུངས་ངོ་།  ། རྒྱལ་པོ་ཟླ་བ་བཟང་པོ་ནི་ཐོག་མའི་ཨེ་ཡང་ཨ་ཡིན་ལ།  བར་དུ་ཨ་ཀཱ་རོའི་སྒྲས་ཨའི་ཆེ་བ་བསྟན་ལ།  མཇུག་ཏུ་ཡང་ཟེ་འབྲུ་ལ་ཨ་ཞེས་འབྱུང་བས་ཨ་གསུམ་གྱིས་རྣམ་པར་ཐར་པའི་སྒོ་གསུམ་བསྟན་པས་ན་ཉུང་ངུའི་རྒྱུད་འདི་ཡོངས་སུ་རྫོགས་ཏེ་མཚན་ཡང་དག་པར་བརྗོད་པ་བཞིན་ནོ།  ། སྒྱུ་འཕྱུལ་དྲ་བའི་ཉུང་ངུ་དེ་ན་ཡང་ཐོག་མར་དེ་ནས་ནི་ཨ་ཐ་སྟེ་དེའི་ཨ་དང་།  དབུས་ནི།  ཨ་ནི་ཡིག་འབྲུ་ཀུན་གྱི་མཆོག། ཅེས་ཨའི་ཆེ་བ་དང་།  མཇུག་ཏུ་ཛྙཱ་ན་གརྦྷ་ཨཱཿཞེས་གསུངས་ཏེ་རྣམ་པར་ཐར་པའི་སྒོ་གསུམ་བསྡུས་པའོ་ཞེས་གསུང་ངོ་།  ། དེ་ལྟ་ན་ཡང་འདིར་རྒྱུད་ཀྱི་བརྗོད་བྱ་རྫོགས་ཀྱང་རྗེས་སུ་ཡི་རང་བའི་གཞུང་འབྱུང་བ་ལ་ནི་འགལ་བ་མེད་དེ།  སྒྱུ་འཕྲུལ་དྲ་བའི་བསྡུས་པའི་རྒྱུད་ལས་ཀྱང་ཨའི་རྗེས་ལ་རྗེས་སུ་ཡི་རང་བའི་མདོ་འབྱུང་བའི་ཕྱིར་རོ།  ། མཚན་དོན་ལ་རྒྱུད་ཀྱི་རྒྱལ་པོ་བཤད་ཟིན་ཏོ།  ། སྒྱུ་མ་ནི་བུད་མེད་སྒྱུ་འཕྲུལ་ཏེ་རྣལ་འབྱོར་མས་ཞུས་པའི་ཕྱིར་རམ།  གཉིས་སུ་མེད་པའི་ཡེ་ཤེས་ཡིན་པའི་ཕྱིར་ཏེ།  སངས་རྒྱས་མཉམ་སྦྱོར་ལས།  བུད་མེད་ཀུན་གྱི་སྒྱུ་མའི་རྒྱ༑  ༑ འདི་ནི་གཉིས་སུ་མེད་པའི་མཆོག། སྒྱུ་མ་དག་ནི་ཐམས་ཅད་ལས།  ། བུད་མེད་སྒྱུ་མ་ཁྱད་པར་འཕགས།  ། ཞེས་གསུངས་ཏེ།  འདིས་ནི་བརྟག་པ་ཕྱི་མ་བུད་མེད་གདུལ་བའི་དོན་དུ་བསྟན་པའི་མཚན་ཡིན་ནོ།  ། བརྟག་པ་ནི་ཆོས་ཐམས་ཅད་རྟོག་པ་མེད་ཀྱང་སྒྲ་ལ་སོགས་པའི་སྒོ་ནས་ཆོ་ག་ལ་སོགས་པ་རྟོགས་པར་བསྟན་ཏེ༑  རྡོ་རྗེ་རྩེ་མོ་ལས།  ཆོས་ཀུན་གཟུགས་ཅན་མ་ཡིན་ཡང་།  ། གཟུགས་ཅན་དུ་ཡང་འདི་རུ་བརྟག། ཆོས་ཀུན་ཚིག་གི་སྤྱོད་ཡུལ་མིན།  ། སྒྲ་རུ་ཡང་ནི་འདི་རུ་བརྟག༑ དེ་བས་ངོ་མཚར་ཆོས་འདི་ལ།  ། རྟོག་པས་བརྟག་པ་ཡིན་པར་བཤད།  །  ཅེས་གསུངས་སོ།  ། སུམ་ཅུ་རྩ་གཉིས་ལས་ཕྱུང་བ་ནི་འབུམ་ཕྲག་ལྔ་པ་བརྟག་པ་སུམ་ཅུ་པའི་དོན་ཟབ་ཅིང་སྙིང་པོར་གྱུར་པའི་དོན་རྣམས་བརྟག་པ་ཕྱི་མ་གཉིས་སུ་བསྡུས་ནས་དེ་ཉིད་གུད་དུ་ཕྱུང་བ་སྟེ།  རྡོ་རྗེ་གུར་ལས།  མཁའ་འགྲོ་མཁའ་འགྲོ་མ་རྣམས་ཀྱི།  ། དག་པའི་སྙིང་པོ་ཡོངས་བསྡུས་པ།  ། རྡོ་རྗེ་མཁའ་འགྲོས་གསུངས་པ་སྟེ།  ། འདི་ནི་རྒྱུད་ཀྱི་ངེས་པའོ།  ། ཞེས་གསུངས་པ་ཡིན་ནོ།  ། བརྟག་པ་གཉིས་ནི་སྔ་མ་དང་ཕྱི་མར་གྱུར་པའོ།  ། ཀྱེའི་རྡོ་རྗེ་ནི་སྟོང་པ་དང་སྙིང་རྗེ་གཉིས་སུ་མེད་པའོ།  ། མཁའ་འགྲོ་མ་ནི་སྐུ་གསུམ་གྱི་བདག་ཉིད་དོ།  ། དེའང་སྔར་བརྟག་པ་དང་པོའི་མཇུག་ཏུ་བསྟན་པ་ཉིད་དེ།  དེ་ཡང་རྡོ་རྗེ་གུར་ལས།  ཌཻ་བཻ་ཧ་ཡ་ས་ག་མ་ཎེ།  ། སངས་རྒྱས་ཁམས་དང་རྣམ་པར་བརྟག། ནམ་མཁའ་ཀུན་ཏུ་སྤྱོད་གྲུབ་པ༑  ༑ མཁའ་འགྲཽ་མ་ཞེས་རབ་ཏུ་བཤད།  ། ཅེས་གསུངས་སོ།  ། དྲ་བ་ནི་སྐུ་གསུམ་གྱི་ཚོགས་པའམ་(《¡¶ཞ》¡+བཟབས་སམ་)སྒྱུ་འཕྲུལ་ལོ།  ། སྡོམ་པ་ནི་སཾ་བ་ར་སྟེ།  མཉམ་སྦྱོར་ལས།  སཾ་ཞེས་བྱ་བ་བདེ་བར་བཤད།  ། སངས་རྒྱས་ཀུན་གྱི་བདེ་ཆེན་ཡིན༑  ༑ སྒྱུ་མ་ཐམས་ཅད་མཉམ་སྦྱོར་བས།  ། མཆོག་ཏུ་བདེ་བས་བདེ་བའི་མཆོག། ཅེས་གསུངས་སོ།  ། ∶¡Ãདེས་ན་(《¡¶ཞ》¡-དེས་ན་)མཁའ་འགྲོ་མའི་དཀྱིལ་འཁོར་གཙོ་བོར་སྟོན་པ་ཐམས་ཅད་བདེ་མཆོག་སྟེ།  དེའང་སྒྱུ་མ་བདེ་མཆོག་གམ།  འཁོར་ལོ་བདེ་མཆོག་གམ།  ཀྱེའི་རྡོ་རྗེ་བདེ་མཆོག་ཅེས་བྱ་བ་སྟེ།  བརྗོད་བྱའི་དོན་དང་རྗོད་བྱེད་ཀྱི་སྒྲ་ཐམས་ཅད་བདེ་མཆོག་ཡིན་པས་ན་མཚན་ཌཱ་ཀི་ནཱི་ཛཱ་ལ་སཾ་བ་ར་ཞེས་བྱ་བ་ཡིན་ནོ།  ། རྒྱུད་ཀྱི་མཚན་བསྟན་ཟིན་ཏེ།  དོན་གསལ་བར་བྱས་པའི་ཚུལ་གྱི་ཐམས་ཅད་ཀྱང་བསྟན་ཟིན་ཏོ། །  ། ། འགྲོ་བའི་བླ་མ་རྡོ་རྗེ་འཆང་དབང་གིས།  ། མདོ་དང་བྱ་སྤྱོད་རྣལ་འབྱོར་ཉིད་དང་ནི།  ། རྣལ་འབྱོར་མཆོག་ལའང་དབྱེ་བ་རྣམ་གསུམ་ལས།  ། རབ་ཟབ་འབུམ་ཕྲག་ལྔ་བདག་ཀྱེ་རྡོ་རྗེ།  ། དེ་ཡི་སྙིང་པོ་བརྟག་པ་གཉིས་ཀྱི་དོན།  ། རྡོ་རྗེའི་ཚིག་གྱུར་བདུན་བརྒྱ་ལྔ་བཅུ་པ།  ། གང་གིས་གསུང་དང་སྡུད་པར་མཛད་པ་ཡི།  །  ཞབས་ལ་སྤྱི་བོས་གུས་པར་ཕྱག་འཚལ་ལོ།  ། མཐུ་སྟོབས་དབང་ཕྱུག་བླ་མ་ཐུགས་རྗེ་ཅན།  ། བསོད་ནམས་མཐའ་ཡས་རྩེར་གྱུར་ཚུལ་ཁྲིམས་མཆོག། རབ་གྲགས་གཙུག་ཏོར་བདེ་ལེགས་ཀུན་འབྱུང་བའི།  ། ཞབས་ལ་ཕྱག་འཚལ་རྟག་ཏུ་བདག་སྐྱབས་མཆི།  ། རྗེ་བཙུན་མཐུ་ཅན་ནག་པོ་ཌ་མ་པ།  ། ཨ་ཝ་དྷཱུ་ཏཱི་ག་ཡ་དྷ་ར་དཔལ༑  ༑ གཞན་ཡང་གཉིས་པ་ཌོམྦི་ཧེ་རུ་ཀ། ཨ་ལ་ལ་དང་ནགས་ཁྲོད་གརྦྷ་རི། །  ཛ་ཡ་ཤྲཱི་དང་སྦྱང་དཀའ་མཛེས་པའི་ཞབས།  ། རྣམ་གཉིས་ཡེ་ཤེས་ཞབས་ལས་རྒྱལ་པོའི་ཞབས།  ། སྙིང་པོ་རིགས་དང་འབར་བ་འབར་བའི་ཞབས།  ། བརྒྱུད་འཛིན་བླ་མ་རྣམས་ལ་ཕྱག་འཚལ་ལོ།  ། དེ་ཉིད་གཟིགས་ཤིང་མཁས་པར་ཡོངས་གྲགས་པས།  ། ལེགས་སྦྱར་སྐད་ཀྱིས་རྣམ་འགྲེལ་མཛད་པ་རྣམས།  ། མ་རྫོགས་མི་གསལ་དོན་དང་མི་ལྡན་པར།  ། རྟོགས་པ་འདི་ནི་བདག་བློའི་ཉེས་པར་ཟད།  །  བྱང་ཕྱོགས་འདི་ན་རྒྱུད་དོན་ཟབ་མོ་ལ།  ། ལུང་དོན་མན་ངག་སྤངས་ནས་རང་དགའི་ཚིག། སྨྲ་བས་སྐྱེ་བོ་སླུ་བར་མཐོང་བས་ན།  ། རྣམ་འགྲེལ་འདི་ནི་བདག་གིས་ལེགས་པར་བཤད།  ། བླ་མའི་རྣམ་བཤད་ཤིང་རྟས་དྲངས་པ་ཡི།  ། རྗེས་སུ་བདག་གི་བློ་གྲོས་ཞུགས་ནས་ནི།  ། གཞན་གྱི་མ་དག་ཚོགས་རྣམས་གཞོམ་པའི་ཕྱིར༑  ༑ རྣམ་བཤད་འདི་ནི་དག་ལྡན་ཞེས་བྱ་ཡིན།  ། དུ་མས་ཡུན་རིང་བདག་ལ་གསོལ་འདེབས་ཀྱང་།  ། གུས་དང་ལེ་ལོའི་དབང་གིས་མ་བགྱིས་པས།  ། དུས་ཕྱིས་ཀུན་ཀྱང་གསོལ་བ་འདེབས་པ་དང་།  ། བླ་མའི་རྣམ་བཤད་དོན་གསལ་བྱ་ཕྱིར་དང་༑  ༑ གཞན་ལ་ཕན་ཕྱིར་རྩོམ་པར་འདོད་པ་ན།  ། མདོ་སྨད་གླིང་གར་སྐྱེས་པའི་བྲ་བོ་ནི།  ། ཡེ་ཤེས་སེང་གེས་གསོལ་བ་བཏབ་པའི་ངོར།  ། ཚིག་འགྲེལ་ཧ་ཅང་རྒྱས་མིན་དོན་གསལ་ལ།  ། སྡེབ་ལེགས་བློ་དམན་གྱིས་ཀྱང་གོ་འགྱུར་བའི།  ། རྣམ་བཤད་ཐུབ་པའི་རྒྱན་འགྱུར་ཁོ་བོས་བྱས།  ། ལེགས་པར་བསམས་ཀྱང་ཉེས་པ་མཆིས་སྲིད་ན།  ། དཔལ་ལྡན་བླ་མ་མཁའ་འགྲོའི་ཚོགས་རྣམས་ཀྱིས།  ། བུ་གཅིག་པ་ལ་བརྩེ་བའི་མ་བཞིན་དུ།  ། བདག་ལ་ཐུགས་རྗེས་བཟུང་སྟེ་བཟོད་པར་མཛོད༑ ༑ འདི་བགྱིས་པ་ལས་དུབ་པར་གྱུར་པ་ཡི།  ། དགེ་བ་དྲི་མེད་མཐའ་ཡས་གང་ཐོབ་དེས།  ། ནམ་མཁའི་མཐར་ཐུག་གྱུར་པའི་ལུས་ཅན་གྱིས།  ། རྡོ་རྗེ་འཆང་དཔལ་མྱུར་དུ་འགྲུབ་པར་ཤོག། གཞན་ལའང་ཕན་པའི་བསམ་པས་བགྱིས་པ་ཡི༑  ༑ དགེ་བས་བདག་ཅག་བསྒྲུབ་འཆད་ཉན་པ་ཡི།  ། ལམ་གྱི་བར་ཆད་ཐམས་ཅད་ཞི་བ་དང་།  ། བསམ་པ་ཐམས་ཅད་ཆོས་བཞིན་འགྲུབ་པར་སྨོན།  ། སེམས་ཅན་ཐམས་ཅད་ལེགས་པར་སྨིན་བྱས་ནས།  ། སྐྱོན་མེད་བླ་མའི་དྲུང་དུ་ཉེར་ཕྱིན་ཏེ༑  ༑ བསྟན་བཅོས་དེ་དང་ཕྲད་ན་རྡོ་རྗེའི་ཚིག། ལེགས་པར་ཕྱེ་སྟེ་སངས་རྒྱས་སར་འགྲོ་ཤོག། བླ་མས་རྣམ་བཤད་ཉི་མའི་འོད་ཟེར་ནི།  ། མཛད་ནས་སོ་གཅིག་ཤིང་ཕོ་བྱྀ་ལོ་ལ།  ། དག་ལྡན་འདི་ནི་གྲགས་པ་རྒྱལ་མཚན་གྱིས།  ། དཔལ་ལྡན་ས་སྐྱའི་གཙུག་ལག་ཁང་དུ་བགྱིས།  ། བརྟག་པ་གཉིས་པའི་རྣམ་པར་བཤད་པ་མ་དག་པ་རྣམས་འཇོམས་པར་བྱེད་པའི་རྣམ་འགྲེལ།  དག་ལྡན་ཞེས་བྱ་བ་ཤཱཀྱའི་དགེ་བསྙེན་ཐེག་པ་མཆོག་གི་རྣལ་འབྱོར་པ་གྲགས་པ་རྒྱན་མཚན་གྱིས་ཉེ་བར་སྦྱར་བ་འདི་ཡོངས་སུ་རྫོགས་སོ།  ། ཉེས་པ་རྣམས་བླ་མའི་ཚོགས་ལ་བཟོད་པར་གསོལ་ཞིང་འདིས་སེམས་ཅན་དཔག་ཏུ་མེད་པའི་དོན་བྱས་ནས་རྣམ་པ་ཐམས་ཅད་མཁྱེན་པའི་སངས་རྒྱས་ཀྱི་གོ་འཕང་མྱུར་དུ་ཐོབ་པར་གྱུར་ཅིགདེ་མ་ཐོབ་ཀྱི་བར་དུ་ཡང་ལམ་གྱི་བར་ཆད་ཐམས་ཅད་ཞི་བ་དང་།  བསམ་པ་ཐམས་ཅད་ཆོས་དང་མཐུན་པར་འགྲུབ་པར་གྱུར་ཅིག།  ། ། ༈འདིར་སྨྲས་པ།  བློ་གྲོས་མཆོག་རྣམས་བདག་གི་བླ་ཆེན་གྱིས།  །  མཛད་པའི་དཀའ་འགྲེལ་མངོན་རྟོགས་བླང་བྱ་ཞིང་།  ། བློ་གྲོས་འབྲིང་རྣམས་བླ་མ་རིན་ཆེན་གྱིས།  ། མཛད་པའི་ཉི་མའི་འོད་ཟེར་བླང་བར་བྱ།  ། བློ་གྲོས་ཐ་མས་ཁོ་བོས་སྦྱར་བ་ཡི།  ། རྣམ་བཤད་དག་ལྡན་འདི་ནི་བླང་བར་བྱ།  ། སྤྲོས་བཅས་ཡིད་ཆེས་བརྟན་པར་འདོད་ན་དེས།  ། གསུམ་ཀ་བླངས་ཀྱང་བློ་གྲོས་གསལ་བར་འགྱུར༑  ༑ རྒྱུད་སྤྱི་ལ་དགོས་པའི་སྡོམ་ལ།  རྒྱུད་སྡེའི་དུམ་བུ་རྣམ་གཞག་མངོན་རྟོགས་དང་།  ། སྟོང་ཐུན་རྣམས་ཀྱི་དོན་བསྡུས་བསྟོད་པ་གཉིས།  ། བདག་མེད་བསྟོད་པའི་རྣམ་འགྲེལ་དང་བཅས་པ།  ། ཀུན་ཏུ་དགོས་པའི་གཞུང་བདུན་འཐོར་མི་བྱ།  ། རྒྱུད་སོ་སོ་ལ་དགོས་པ་ནི།  རྒྱུད་དོན་སོ་སོའི་རྣམ་འགྲེལ་དོན་བསྡུས་བཅས༑  ༑ གང་ལ་གང་དགོས་དེ་དེ་བླང་བྱས་ཏེ།  ། དེ་ལྟར་བཅུ་གསུམ་ལེགས་པར་རབ་བལྟས་ནས། ། རྣམ་པར་ཕྱེ་བས་རྒྱུད་གསུམ་ཤེས་པར་འགྱུར།  ། རྡོ་རྗེ་ཐེག་པ་སྤྱི་དང་རྒྱུད་འདིའི་རྣལ་འབྱོར་པ་སྤྱི་ལ་དགོས་པའི་སྡོམ་ལ།  སྨིན་བྱེད་ལྟུང་བའི་རྣམ་བཤད་སྒྲུབ་ཐབས་བཞི།  ། རབ་གནས་སྦྱིན་སྲེག་ཚོགས་ཀྱི་ཆོ་གར་བཅས།  །  རྡོ་རྗེ་དྲིལ་བུ་བགྲང་ཕྲེང་དགར་བླུགས་དང་།  ། ཐ་མའི་ཆོ་ག་མཆོད་རྟེན་བསྒྲུབ་པ་སྟེ༑  ༑ དེ་ལྟར་བཅུ་བཞི་དང་པོའི་ལས་ཅན་ནས།  ། བརྩམས་ཏེ་གང་ཟག་ཀུན་གྱིས་བཟུང་བར་བྱ།  ། གཞན་ཡང་སྦས་པའི་བརྟུལ་ཞུགས་ལ་དགོས་པ་ནི།  ལུས་རྒྱན་བཏུང་བའི་སྣོད་དང་གཟུང་བྱའི་རྫས།  ། རོལ་མོའི་ཆོ་ག་སྟན་དང་བགོ་བའི་གོས། །  འདི་ད་ཧེ་རུ་ཀ་དཔལ་ཆས་དྲུག་སྟེ།  ། རྣམ་པར་ཕྱེ་ན་བཅུ་བཞིར་འགྱུར་བ་ཡིན།  །  དེ་ལྟར་བཤད་པའི་རྣམ་གཞག་འདི་དག་ཀུན།  ། གསང་སྔགས་འཛིན་པ་གཞན་ལ་མ་གྲགས་ཤིང་།  ། འགའ་ཞིག་གྲགས་ཀྱང་ཇི་བཞིན་མི་ཤེས་པས།  ། ལུགས་འདི་གཞན་ལས་ཁྱད་པར་འཕགས་པ་ཡིན། །  ། །